CELEX: C2005/296/31
Language: et
Date: 2005-11-26 00:00:00
Title: Kohtuasi C-364/05: Euroopa Ühenduste Komisjoni  27. septembri 2005.  aasta hagi Madalmaade Kuningriigi vastu

26.11.2005   
            
            
               ET
            
            
               Euroopa Liidu Teataja
            
            
               C 296/17
            
         Euroopa Ühenduste Komisjoni 27. septembri 2005. aasta hagi Madalmaade Kuningriigi vastu
   (Kohtuasi C-364/05)
   (2005/C 296/31)
   Kohtumenetluse keel: hollandi
   Euroopa Ühenduste Komisjon esitas 27. septembril 2005 Euroopa Ühenduste Kohtule hagi Madalmaade Kuningriigi vastu. Hageja esindaja on Michel van Beek.
   Hageja palub Euroopa Kohtul:
   
               —
            
            
               tuvastada, et kuna Madalmaade Kuningriik:
               ei ole vastu võtnud vajalikke õigus- ja haldusnorme selleks, et täita Euroopa Parlamendi ja nõukogu 4. aprilli 2001. aasta direktiivi 2001/20/EÜ (1) liikmesriikide õigus- ja haldusnormide ühtlustamise kohta, mis käsitlevad hea kliinilise tava rakendamist inimtervishoius kasutatavate ravimite kliinilistes uuringutes,
               ei ole vastu võtnud vajalikke õigus- ja haldusnorme selleks, et täita komisjoni 8. oktoobri 2003. aasta direktiivi 2003/94/EÜ (2), millega kehtestatakse inimestele mõeldud ravimite ning inimestele mõeldud uuritavate ravimite hea tootmistava põhimõtted ja suunised,
               või vähemalt ei ole nende direktiividega seotud normidest komisjoni teavitanud,
               siis on Madalmaade Kuningriik rikkunud nendest direktiividest tulenevaid kohustusi.
            
         
               —
            
            
               mõista kohtukulud välja Madalmaade Kuningriigilt.
            
         Väited ja peamised argumendid
   Direktiivi 2001/20 artikli 22 lõike 1 kohaselt kohustusid liikmesriigid käesoleva direktiivi järgimiseks vastu võtma vajalikud õigus- ja haldusnormid enne 1. maid 2003 ning teavitama neist komisjoni. Direktiivi 2003/94 osas oli vastavalt artiklile 17 selleks tähtajaks 30. aprill 2004.
   
      (1)  EÜT L 121, lk 34.
   
      (2)  ELT L 262, lk 22.